Hieronymus Emser

Hieronymus EMSER (naskiĝinta la 26-a de marto 1478 en Weidenstetten, mortinta la 8-a de novembro 1527 en Dresden) estis germana katolika teologo kaj frua kontraŭreformanto.

 Vivo 
Li estis unu el la plej konataj malamikoj de Martin Luther. En 1504 li prelegis humanisme en Erfurto, en la ĉeesto de Lutero. Post mallonga restado en Leipzig li fariĝis en Dresden sekretario de la duka moŝto Georgo de Saksio. Vojaĝante Romon li instigis la beatigon de episkopo Benno el Meißen (pri kiu li skribis fantaziosan biografion Vita Bennonis, eldonita en Leipzig en 1512).

 Graveco kiel kontraŭluterano 
Kunsentinte unue kun Lutero li ekkverelis kun la reformanto post la t.n. Lepsika Disputacio. Lutero inverse bruligis - kune kun la ekskomunika buleo de la papo - ankaŭ la verkojn de Emser. Lia traduko de la Nova Testamento (1527) estas kvazaŭ tia de Lutero kun kelkaj etaj ŝanĝoj laŭ la Vulgato kaj komentoj ortodoksaj, kvankam li mem estis riproĉinta al Lutero iam ne malpli ol 1400 erarojn en ties traduko.

Ĉar Emser alkutimiĝis meti sur la librojn la blazonon de sia familio - kiu enhavas virkapron - oni ŝerce kromnomis lin virkaprulo Emser. La kontraŭluterajn pamfletojn kolektis von Enders (Luther und Emser, Halle 1890–92, 2 vol.).

 Verkoj 
 Das gantz neü testament / eldonis Johann Dietenberger - Köln : Quentel / Tübingen : Morhart, 1532. surrete

 Eyn deutsche Satyra vnd straffe des Eebruchs, Leipzig: Melchior Lotter, 1505. surrete

 Literaturo 
 Gustav Kawerau: Hieronymus Emser: Ein Lebensbild aus der Reformationsgeschichte. Verlag von Max Niemeyer, Halle (Saale), 1898
 Heribert Smolinsky: Augustin von Alveldt und Hieronymus Emser. Aschendorff, 1983

 Eksteraj ligiloj 



 Hieronymus Emser: Eyn deutsche Satyra vnd straffe des Eebruchs
 Biografio ĉe NDB.

Kategorio:Akademianoj
Kategorio:Homoj rilataj al Erfurto
Kategorio:Germanaj teologoj
Kategorio:Naskiĝintoj en 1478